CELEX: 62016TN0263
Language: da
Date: 2016-05-25 00:00:00
Title: Sag T-263/16: Sag anlagt den 25. maj 2016 — Magnetrol International mod Kommissionen

1.8.2016   
            
            
               DA
            
            
               Den Europæiske Unions Tidende
            
            
               C 279/32
            
         Sag anlagt den 25. maj 2016 — Magnetrol International mod Kommissionen
   (Sag T-263/16)
   (2016/C 279/46)
   Processprog: engelsk
   
      Parter
   
   
      Sagsøger: Magnetrol International (Zele, Nederlandene) (ved advokaterne H. Gilliams og J. Bocken)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 11. januar 2016 om den af Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) annulleres.
            
         
               —
            
            
               Subsidiært annulleres afgørelsens artikel 2-4.
            
         
               —
            
            
               Under alle omstændigheder annulleres afgørelsens artikel 2-4, for så vidt som disse: a) kræver tilbagesøgning fra andre enheder end de enheder, der har modtaget en »bindende forhåndsbesked om overskydende fortjeneste« som defineret i afgørelsen, og b) kræver tilbagesøgning af et beløb, der svarer til modtagerens skattebesparelser, uden at Belgien har haft mulighed for at tage hensyn til en anden skattemyndigheds faktiske opjustering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende om en åbenbart urigtig vurdering, magtmisbrug og manglende begrundelse, idet det i Kommissionens afgørelse af 11. januar 2016 om den af Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) anføres, at der foreligger en støtteordning.
            
         
               2.
            
            
               Andet anbringende om en tilsidesættelse af artikel 107 TEUF og af begrundelsespligten samt et åbenbart urigtigt skøn, for så vidt som den anfægtede afgørelse kvalificerer den angivelige ordning som en selektiv foranstaltning.
            
         
               3.
            
            
               Tredje anbringende om en tilsidesættelse af artikel 107 TEUF og af begrundelsespligten samt et åbenbart urigtigt skøn, for så vidt som det i den anfægtede afgørelse lægges til grund, at ordningen medfører en fordel.
            
         
               4.
            
            
               Fjerde anbringende om en tilsidesættelse af artikel 107 TEUF, brud på de berettigede forventninger, åbenbart urigtig vurdering, magtmisbrug og manglende begrundelse, for så vidt som Belgien ved den anfægtede afgørelse pålægges at tilbagesøge støtte.